
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προκήρυξη Δράσης κρατικών ενισχύσεων με τίτλο 
«Μικρές Επιχειρήσεις και Τεχνολογική Ώθηση 
(Μ.Ε.ΤΕΧ.Ω.) στην Κοινωνίατης Πληροφορίας» στο 
πλαίσιο του Μέτρου 2.4 του Επιχειρησιακού Προ¬ 
γράμματος «Κοινωνία της Πληροφορίας» του 


Κ.Π.Σ. 2000-2006. 1 

Καθιέρωση υπερωριακής εργασίας για υπαλλήλους 
του Υπουργείου Δημόσιας Τάξης που έχουν διατε¬ 
θεί για την προσωπική ασφάλεια της Δημάρχου 
Αθηναίων. 2 

Αναγνώριση επιστημονικού περιοδικού. 3 

Χαρακτηρισμός ως μνημείου του κτιρίου φερόμενης 
ιδιοκτησίας της οικογένειας Μαλικούτη, στην οδό 
Αγ. Αννης 115 στην περιοχή Αγ. Ιωάννη Ρέντη Αττι¬ 
κής. 4 


Χαρακτηρισμός ως μνημείου του κτιρίου του παλαιού 
Δημοτικού Σχολείου στο Δήμο Τυρού Ν. Αρκαδίας. 5 

Συγκρότηση ομάδας εργασίας για τον έλεγχο των δι- 
καιολογητικών και τη διεκπεραίωση των διαδικα¬ 
σιών οικονομικής ενίσχυσης αντικατάστασης 
Ε.Δ.Χ. αυτοκινήτων. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΔΥ1 δ/13953/ 
23.3.2005 απόφαση του Υπουργού Υγείας και Κοι¬ 


νωνικής Αλληλεγγύης. 7 

Διόρθωση σφάλματος στην υπ’ αριθμ. ΔΥ1 δ/7968/ 
14.2.2005 απόφαση του Υπουργού Υγείας και Κοι¬ 
νωνικής Αλληλεγγύης. 8 


ΑΠΟΦΑΣΕΙ Σ 

Αριθμ. ΔΙΔΚ/3053 (1) 

Προκήρυξη Δράσης κρατικών ενισχύσεων με τίτλο «Μικρές 
Επιχειρήσεις και Τεχνολογική Ώθηση (Μ.Ε.ΤΕΧ.Ω.) στην 
Κοινωνία της Πληροφορίας» στο πλαίσιο του Μέτρου 
2.4του Επιχειρησιακού Προγράμματος «Κοινωνίατης 
Πληροφορίας» του Κ.Π.Σ. 2000-2006. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 35 του ν. 3016/2002 «Εταιρική διακυβέρνη¬ 
ση, θέματα μισθολογίου και άλλες διατάξεις» (ΦΕΚ 110/ 
τ.Α'/17.5.2002). 

2. Το ν. 2860/2000 και ειδικότερα τα άρθρα 1,3,7 και 24 
(ΦΕΚ 251/τ.Α'/14.11.2000). 

3. Το άρθρο 29 Ατού ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α) που προστέθηκε με το 
άρθρο 27 του ν. 2081/1992 (ΦΕΚ 154/Α) και τροποποιήθη¬ 
κε με το άρθρο 1 παρ.2ατουν. 2469/1997 (ΦΕΚ38/Α). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ.Α'/14.7.2000). 

5. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/Α/21.3.2002). 

6. Τον Κανονισμό (ΕΚ) 1260/1999 του Συμβουλίου της 

21.6.1999. 

7. τον Κανονισμό (ΕΚ) 1159/2000 της Επιτροπής της 

30.5.2000. 

8. Τον Κανονισμό 1685/2000 της Επιτροπής της 
28.7.2000 όπως τροποποιήθηκε από τον Κανονισμό (ΕΚ) 
448/2004 και ισχύει. 

9. Τον Κανονισμό (ΕΚ) αριθμ. 69/2001 της Επιτροπής 
της 12ης Ιανουάριου 2001 σχετικά με την εφαρμογή των 
άρθρων 87 και 88 της συνθήκης ΕΚ στις κρατικές ενισχύ¬ 
σεις ήσσονος σημασίας. 

10. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αριθμ. 10071 της 23.3.2001 «Σύ¬ 
σταση Ανώνυμης Εταιρείας «Κοινωνία της Πληροφορίας 
Α.Ε.» (ΦΕΚ Β-324/27.3.2001). 

11. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αριθμ. 4764της 10.10.2001 «Υπη¬ 
ρεσιακός Οργανισμός και Γενικός Κανονισμός Προσωπι¬ 
κού της Ανώνυμης Εταιρίας “Κοινωνία της Πληροφορίας 
Α.Ε.”» (ΦΕΚ Β-1340/15.10.2001). 

12. Την κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αριθμ. 263 της 24.4.2002 «Κύρω¬ 
ση του Κανονισμού Προμηθειών της Εταιρίας “Κοινωνία 
της Πληροφορίας Α.Ε.”’» (ΦΕΚ Β-528/29.4.2002). 

13. Την υπ’ αριθμ. απόφαση Ε (2000) 3405/28.11.2000 
της Επιτροπής με την οποία εγκρίνεται το Κ.Π.Σ. 2000- 
2006 και την υπ’ αριθμ. Ε/2001/2010/26.7.2001 απόφαση 
με την οποία αυτή τροποποιείται και όπως ισχύει σήμερα. 

14. Την υπ’ αριθμ. 0(2001)551 /14.3.2001 απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσσε¬ 
ται στο Κ.Π.Σ. για τις κοινοτικές διαρθρωτικές παρεμβά¬ 
σεις στην Ελλάδα και όπως αυτή ισχύει. 

15. Την Απόφαση της 8ης Ιουνίου 2004 της 5ης Επιτρο¬ 
πής Παρακολούθησης του Κ.Π.Σ. 2000-2006. 

16. Το Συμπλήρωμα Προγραμματισμού του Επιχειρη¬ 
σιακού Προγράμματος «Κοινωνία της Πληροφορίας», 
όπως εγκρίθηκε και τροποποιείται. 

17. Την Κοινή Υπουργική Απόφαση με αριθμό 35256/ 
17.10.2001 (ΦΕΚ 1352/τ.Β'/17.10.2001), όπως τροποποιή¬ 
θηκε με την υπ’ αριθμ. 154934/ΕΥΣ 1274/21.3.2002 γιατη 
Σύσταση Ειδικής Υπηρεσίας Συντονισμού της Εφαρμο¬ 
γής των Επιχειρησιακών Προγραμμάτων. 

18. Την υπ’ αριθμ. 83385/2866/11.12.2003 απόφαση του 
Υπουργού Οικονομίας και Οικονομικών (ΦΕΚ 1865/Β/ 
2003) «Διάθεση πιστώσεων από το Π.Δ.Ε. για την εφαρ¬ 
μογή των δράσεων κρατικών ενισχύσεων στο πλαίσιο του 
Επιχειρησιακού Προγράμματος “Κοινωνίατης Πληροφο¬ 
ρίας” του ΚΠΣ σύμφωνα με το άρθρο 35 του ν. 3016/2002 
(ΦΕΚ 110/Α/2002) και ορισμός των ποσών, των ποσοστών 
και των ειδών των ενισχύσεων», όπως τροποποιήθηκε με 
την υπ’ αριθμ. 4316/Β’/4.5.2005 Απόφαση (ΦΕΚ 611/τ.Β'/ 
9.5.2005) και ισχύει. 

19. Την υπ’ αριθμ. ΔΙΔΚ9.44/27183/23.12.2004 κοινή 
απόφαση (ΚΥΑ) των Υπουργών Εσωτεικών Δημόσιας Δι¬ 
οίκησης και Αποκέντρωσης και Οικονομίας και Οικονομι¬ 
κών (ΦΕΚ 1968/Β/31.12.2004), περί ρύθμισης θεμάτων 
που αφορούν στην εφαρμογή δράσης κρατικών ενισχύ¬ 
σεων στον τομέα των Περιφερειακών Γεωγραφικών Πλη¬ 
ροφοριακών Συστημάτων και Καινοτομικών Ενεργειών, 
στο πλαίσιο του Μέτρου 2.4 του Επιχειρησιακού Προ¬ 
γράμματος για την «Κοινωνία της Πληροφορίας» του 
Κ.Π.Σ. 2000-2006 σύμφωνα με το άρθρο 35 του ν. 
3016/2002 (ΦΕΚ 110 Α'), με την οποία ορίζεται η «Κοινω¬ 
νία της Πληροφορίας Α.Ε.» ως Τελικός Δικαιούχος γιατη 
Δράση «Μικρές Επιχειρήσεις και Τεχνολογική Ώθηση 
στην Κοινωνία της Πληροφορίας - Μ.Ε.ΤΕΧ.Ω. στην ΚτΠ». 


20. Την υπ’ αριθμ. 2122/3.3.2005 Προγραμματική Συμ¬ 
φωνία μεταξύ του Υπουργείου Εσωτερικών Δημόσιας Δι¬ 
οίκησης και Αποκέντρωσης/Γενική Γραμματεία Δημόσιας 
Διοίκησης και Ηλεκτρονικής Διακυβέρνησης και της «Κοι¬ 
νωνία της Πληροφορίας Α.Ε.» για το έργο «Μικρές Επι¬ 
χειρήσεις & Τεχνολογική Ώθηση στην Κοινωνία της Πλη- 
ροφορίας-(Μ.Ε.ΤΕΧ.Ω,) στην ΚτΠ». 

21. Το γεγονός ότι από την εφαρμογή της απόφασης 
αυτής δεν προκαλείται δαπάνη στον Προϋπολογισμό Δη¬ 
μοσίων Επενδύσεων, αποφασίζουμε: 

Την προκήρυξη Δράσης κρατικών ενισχύσεων με τίτλο 
«Μικρές Επιχειρήσεις & Τεχνολογική Ώθηση 
(Μ.Ε.ΤΕΧ.Ω.) στην Κοινωνία της Πληροφορίας», στο πλαί¬ 
σιο του Μέτρου 2.4 του Επιχειρησιακού Προγράμματος 
«Κοινωνίατης Πληροφορίας», όπως προβλέπεται στα κά¬ 
τωθι άρθρα. 

ΜΕΡΟΣ Α: ΓΕΝΙΚΑ ΣΤΟΙΧΕΙΑ ΔΡΑΣΗΣ 

Άρθρο 1 

Υπαγόμενες Κατηγορίες Επενδύσεων 

1. Η Δράση «Μ.Ε.ΤΕΧ.Ω. στην ΚτΠ» αφορά σε επιχειρή¬ 
σεις που απασχολούν από δύο (2) έως δέκα (10) άτομα 
προσωπικό και δεν εμπίπτουν στις εξαιρέσεις του Κανονι¬ 
σμού (ΕΚ) 69/2001. Η Δράση αφορά στην προμήθεια και 
εγκατάσταση εξοπλισμού και εφαρμογών πληροφορι¬ 
κής, καθώς επίσης και στην προμήθεια συναφών υπηρε¬ 
σιών προστιθέμενης αξίας για τη συμμετοχή των επιχει¬ 
ρήσεων στην Κοινωνία της Πληροφορίας. Ειδικότερα, 
στο πλαίσιο της Δράσης θα χρηματοδοτηθούν επενδυτι¬ 
κές πρωτοβουλίες που θα αφορούν: 

1.1 την προμήθεια και εγκατάσταση εφαρμογών πλη¬ 
ροφορικής για την υποστήριξη των ενδο- και δι-επιχειρη- 
σιακών δραστηριοτήτων των επιχειρήσεων, 

1.2 την προμήθεια βασικού και συμπληρωματικού εξο¬ 
πλισμού πληροφορικής και επικοινωνιών, 

1.3 την προμήθεια υπηρεσιών πληροφορικής και πρό¬ 
σβασης στο διαδίκτυο. 

Άρθρο 2 

Καθεστώς Ενίσχυσης 

1. Η Δράση υλοποιείται βάσει του Κανονισμού Ε.Ε. 
69/2001 (Κανόνας άθ πιίηίπιίε). Σύμφωνα με τον εν λόγω 
κανόνα, μία επιχείρηση δεν μπορεί μέσα σε μία τριετία να 
λάβει - στο πλαίσιο Δράσεων που διέπονται από τον πα¬ 
ραπάνω κανονισμό - δημόσια χρηματοδότηση άνω των 
100.000 ευρώ. Ο κανόνας άθ πιίηίπιίε εφαρμόζεται στις 
ενισχύσεις που υπάγονται σε όλους τους τομείς εκτός 
από τον τομέα των μεταφορών και τις δραστηριότητες 
που σχετίζονται με την παραγωγή, την επεξεργασία ή την 
εμπορία ορισμένων αγροτικών προϊόντων. 

2. Για την παρακολούθηση της εφαρμογής του κανόνα 
άθ πιίηίπιίε, κάθε υποψήφιος δικαιούχος των ενισχύσεων, 
θα κληθεί να δηλώσει υπεύθυνα όλες τις συγχρηματοδο- 
τούμενες Δράσεις στις οποίες συμμετείχε κατά την τε¬ 
λευταία τριετία και το συνολικό ύψος των επιχορηγήσεων 
που έχει λάβει σε κάθε μία από αυτές, σύμφωνα με τη δια¬ 
δικασία που θα εξειδικευτεί στους Οδηγούς της παρα¬ 
γράφου 1 του άρθρου 15 της παρούσας. 

Άρθρο 3 

Δικαιούχοι των ενισχύσεων 

1. Δικαιούχοι των ενισχύσεων μπορούν να είναι μεμο¬ 
νωμένοι ιδιωτικοί φορείς (όχι ενώσεις αυτών) κερδοσκο- 

πικού ή μη χαρακτήρα, που ασκούν οικονομική δραστη¬ 
ριότητα και δραστηριοποιούνται νόμιμα στην Ελληνική 
Επικράτεια. Επιλέξιμες προς χρηματοδότηση θεωρού¬ 
νται οι επιχειρήσεις για τις οποίες συντρέχουν αθροιστι¬ 
κά οι παρακάτω προϋποθέσεις: 

1.1 Κατά την ημερομηνία υποβολής της αίτησης χρημα¬ 
τοδότησης η επιχείρηση έχει ολοκληρώσει (κλείσει) του¬ 
λάχιστον μία (1) διαχειριστική χρήση. 

1.2 Κατάτηνημερομηνία υποβολής της αίτησης χρημα¬ 
τοδότησης η επιχείρηση απασχολεί από δύο (2) έως δέκα 
(10) εργαζόμενους, σε όρους Ετήσιων Μονάδων Εργα¬ 
σίας (ΕΜΕ), δηλαδή μέσω αναγωγής του αριθμού των ερ¬ 
γαζομένων σε αριθμό εργαζομένων πλήρους απασχόλη¬ 
σης που εργάστηκαν επί ένα έτος. Οι εργαζόμενοι μερι¬ 
κής απασχόλησης και τα άτομα που εργάζονται σε 
εποχική βάση αντιστοιχούν σε κλάσματα ΕΜΕ. Το έτος 
αναφοράς αντιστοιχεί στο ημερολογιακό έτος που προη¬ 
γείται της ημερομηνίας προκήρυξης της Δράσης. 

1.3 Ο κλάδος δραστηριότητας της επιχείρησης δενεμπί- 
πτει στις εξαιρέσεις του κανόνα ϋθ Μίπίπιίε, που μνημο¬ 
νεύονται και στο άρθρο 2 της παρούσας. Η επιλεξιμότητα 
των επιχειρήσεων για συμμετοχή στη Δράση βάσει της 
δραστηριότητάς τους δύναται να εξειδικευτεί περαιτέρω 
στους Οδηγούς της παρ. 1 του άρθρου 15 της παρούσας. 

1.4 Η επιχείρηση κατά την τελευταία τριετία δεν έχει λά¬ 
βει επιχορηγήσεις από Προγράμματα και Δράσεις Κρατι¬ 
κών Ενισχύσεων που εμπίπτουν στον κανόνα ϋθ Μίπίπιίδ, 
τα οποία αθροιστικά μαζί με την αιτούσα επιχορήγηση 
υπερβαίνουν τα 100.000 ευρώ. 

1.5 Η επιχείρηση λειτουργεί νόμιμα, όπως μπορεί να 
επιβεβαιωθεί, μέσω κατάλληλης κατά περίπτωση τεκμη¬ 
ρίωσης που θα παρασχεθεί, σύμφωνα με τις διαδικασίες 
που θα ορίσει η «Κοινωνία της Πληροφορίας Α.Ε.» ως Τε¬ 
λικός Δικαιούχος της Δράσης, στους Οδηγούς της παρα¬ 
γράφου 1 του άρθρου 15 της παρούσας. 

Άρθρο 4 

Ύψος και ποσοστά επιχορήγησης 

1. Ο συνολικός προϋπολογισμός που θα διατεθεί μέσω 
της Δράσης για την υλοποίηση των επιλέξιμων επενδύσε¬ 
ων ανέρχεται σε 26.000.000 ευρώ. Από το ποσό αυτό, το 
50% (13.000.000 ευρώ) προέρχονται από Δημόσια Δαπά¬ 
νη, ενώ το υπόλοιπο 50% (13.000.000 ευρώ) θα καλυφθεί 
με ιδιωτική συμμετοχή. Ο συνολικός προϋπολογισμός 
της Δράσης κατανέμεται ισομερώς στις 13 Διοικητικές 
Περιφέρειες της Ελληνικής Επικράτειας και ανέρχεται σε 
2.000.000 ευρώ ανά Διοικητική Περιφέρεια. 

2. Ο μέγιστος προϋπολογισμός κάθε ενισχυόμενου έρ¬ 
γου θα ανέρχεται στα 10.000 ευρώ. Ο ελάχιστος προϋπο¬ 
λογισμός κάθε ενισχυόμενου έργου θα ανέρχεται στα 
4.000 ευρώ. Η επιχορήγηση που θα λάβει η επιχείρηση θα 
είναι ίση με το 50% του εγκεκριμένου προϋπολογισμού 
που θα προκύψει μετά την ολοκλήρωση της διαδικασίας 
πιστοποίησης δαπανών, σύμφωνα με όσα προβλέπονται 
στο άρθρο 13 της παρούσας. 

3. Το κόστος του Φ.Π.Α. δεν είναι επιλέξιμο και βαρύνει εξ 
ολοκλήρου την επιχείρηση. Οι προτεινόμενες δαπάνες στις 
υποβαλλόμενες προτάσεις θα αφορούν κόστη χωρίς Φ.Π.Α. 

4. Το έργο χρηματοδοτείται από τη ΣΑΕ 025/3 του 
ΥΠΕΠΣΔΔΑ. 

Άρθρο 5 

Χρονική Διάρκεια Έργων 

1. Τα έργα που θα ενισχυθούν στο πλαίσιο της Δράσης 


θα πρέπει να έχουν ολοκληρωθεί μέχρι την 18η Νοεμβρί¬ 
ου 2005. Εντός του διαστήματος υλοποίησης και πριν την 
παρέλευση της ως άνω ημερομηνίας, θα πρέπει να ολο¬ 
κληρωθεί το φυσικό και οικονομικό αντικείμενο εκάστου 
ενισχυόμενου έργου σύμφωνα με όσα ορίζονται στο άρ¬ 
θρο 12 της παρούσας και να έχει υποβληθεί η προβλεπό- 
μενη από το άρθρο 13 της παρούσας, Έκθεση Ολοκλή¬ 
ρωσης. 

2. Κατά τη διάρκεια υλοποίησης των ενισχυόμενων έρ¬ 
γων δεν θα είναι δυνατή η παράταση της διάρκειάς τους. 
Οι επιχειρήσεις δεσμεύονται να τηρήσουν τα χρονοδια¬ 
γράμματα που έχουν θέσει στην πρότασή τους. 

3. Οι δαπάνες είναι επιλέξιμες μόνο στην περίπτωση 
που το φυσικό και οικονομικό αντικείμενο έχει πραγματο¬ 
ποιηθεί μετά την ημερομηνία δημοσίευσηςτης παρούσας 
στην Εφημερίδα της Κυβερνήσεως και πριν την ημερομη¬ 
νία ολοκλήρωσης των ενισχυόμενων έργων που ορίζεται 
στην παράγραφο 1 του παρόντος άρθρου. 

4. Σε περίπτωση που πραγματοποιηθούν δαπάνες πριν 
την έγκριση της αντίστοιχης κατά περίπτωση πρότασης, 
δεν είναι δυνατή η έγερση τυχόν απαίτησης για επιχορή¬ 
γηση, σε περίπτωση απόρριψης της πρότασης κατά τη 
διαδικασία αξιολόγησης. 

Άρθρο 6 

Επιλέξιμες Δαπάνες 

1. Οι Κατηγορίες Δαπανών που είναι επιλέξιμες για 
χρηματοδότηση στο πλαίσιο της Δράσης, είναι οι ακό¬ 
λουθες: 

1.1 Κ.Δ. (1): «Προμήθεια Εξοπλισμού». Περιλαμβάνει 
την προμήθεια ενός ή περισσοτέρων στοιχείων εξοπλι¬ 
σμού πληροφορικής και επικοινωνιών όπως εξυπηρετη- 
τές, σταθμούς εργασίας, τηλεπικοινωνιακό εξοπλισμό, 
περιφερειακό εξοπλισμό κ.λπ. 

1.2 Κ.Δ. (2): «Προμήθεια Εφαρμογών Λογισμικού». Πε¬ 
ριλαμβάνει την προμήθεια ενός ή περισσοτέρων εφαρμο¬ 
γών λογισμικού όπως άδειες χρήσης λειτουργικών συ¬ 
στημάτων, εφαρμογές αυτοματισμού γραφείου, λογιστη¬ 
ρίου, μισθοδοσίας, σχεδιασμού (ΟΑϋ/ΟΑΜ/ΟΑΕ), 
παραγγελιοληψίας, διαχείρισης αποθήκης, προσωπικού, 
πελατειακών σχέσεων, έργων, εκπαιδευτικού περιεχομέ¬ 
νου, οικονομικής και εμπορικής διαχείρισης, εφαρμογές 
γεωγραφικών πληροφοριακών συστημάτων κ.λπ. 

1.3 Κ.Δ. (3): «Παροχή Υπηρεσιών». Περιλαμβάνει την 
προμήθεια υπηρεσιών που απαιτούνται ώστε να κατα¬ 
στούν λειτουργικές οι επιλέξιμες εφαρμογές λογισμικού 
της προηγούμενης υποπαραγράφου και να υποστηριχθεί 
η επιχείρηση κατά την αρχική περίοδο λειτουργίας των 
εφαρμογών όπως: εγκατάστασης και παραμετροποίη¬ 
σης των εφαρμογών λογισμικού, μεταφοράς εταιρικών 
δεδομένων από παλαιότερες εφαρμογές, κόστη κατάρτι¬ 
σης χρηστών κατά τη διάρκεια υλοποίησης του έργου 
κ.λπ. 

1.4 Κ.Δ. (4): «Συνδρομές». Περιλαμβάνει δαπάνες συν¬ 
δρομών σε παρόχους τηλεπικοινωνιακών υπηρεσιών, 
ηλεκτρονικές βιβλιοθήκες, βάσεις δεδομένων κ.λπ. 

2. Στους Οδηγούς της παραγράφου 1 του άρθρου 15 
δύναται να εξειδικευτούν περαιτέρω: α) οι υποκατηγο¬ 
ρίες επιλέξιμων δαπανών, καθώς και β) τα όρια κάθε κα¬ 
τηγορίας δαπάνης ως ποσοστό του συνολικού προϋπο¬ 
λογισμού τωνπροτάσεων που θα υποβληθούν από τις επι¬ 
χειρήσεις. 

ΜΕΡΟΣ Β: ΥΠΟΒΟΛΗ ΠΡΟΤΑΣΕΩΝ 
Άρθρο 7 

Διαδικασία Υποβολής Προτάσεων - Περιεχόμενο 
Φακέλου Υποψηφιότητας 

1. Η «Κοινωνία της Πληροφορίας Α.Ε.», ως Τελικός Δι¬ 
καιούχος της Δράσης, σύμφωνα με την υπ’ αριθμ. 
ΔΙΔΚ/9.44/27183/23.12.2004 Κοινή Υπουργική Απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών (ΦΕΚ 
1968/Β/31.12.2004), θα αναλάβειτην υλοποίηση ενεργει¬ 
ών δημοσιότητας για την κατάλληλη ενημέρωση των δυ¬ 
νητικών δικαιούχων των ενισχύσεων και την υποστήριξή 
τους κατά την υποβολή των προτάσεων. 

2. Ως καταληκτική ημερομηνία και ώρα υποβολής των 
προτάσεων από τις ενδιαφερόμενες επιχειρήσεις, ορίζε- 
ταιη 5η Αυγούστου 2005 και ώρα 17:00. 

3. Η υποβολή προτάσεων θα πραγματοποιηθεί ηλε¬ 
κτρονικά, μέσω Ηλεκτρονικής Φόρμας Πρότασης, υπό¬ 
δειγμα της οποίας θα συντάξει η «Κοινωνία της Πληρο¬ 
φορίας Α.Ε.», ως Τελικός Δικαιούχος της Δράσης και στο 
οποίο θα πρέπει να συμπληρωθούν από κάθε υποψήφιο 
δικαιούχο των ενισχύσεων, τουλάχιστον τα ακόλουθα: 

3.1. Στοιχεία επικοινωνίας, 

3.2. Στοιχεία λειτουργίας (όπως έτη λειτουργίας, αριθ¬ 
μός απασχολούμενου προσωπικού κ.λπ.), 

3.3. Στοιχεία χωροθέτησης (όπως απόσταση από έδρα 
νομού κ.λπ.), 

3.4. Χρόνος ολοκλήρωσης της επένδυσης, 

3.5. Φυσικό και Οικονομικό αντικείμενο του έργου για το 
οποίο αιτείται επιχορήγηση. 

4. Μετά την ορθή και εμπρόθεσμη ηλεκτρονική υποβο¬ 
λή της πρότασης, θα δημιουργείται αυτόματα Αίτηση 
Συμμετοχής, η οποία θα πρέπει να υποβληθεί εντός προ¬ 
θεσμίας και σύμφωνα με τη διαδικασία που δύναται να 
οριστεί στους Οδηγούς της παραγράφου 1 του άρθρου 
15 της παρούσας. 

ΜΕΡΟΣ Γ: ΑΞΙΟΛΟΓΗΣΗ ΠΡΟΤΑΣΕΩΝ 
Άρθρο 8 

Κριτήρια Υπαγωγής - Διαδικασία Αξιολόγησης 
Προτάσεων 


1. Τα κριτήρια υπαγωγής των εμπρόθεσμα υποβληθει- 
σών προτάσεων στις διατάξεις της παρούσας, έχουν ως 
εξής: 



Τίτλος Κριτηρίου 

Βαθμός 

Συντελεστής 

Βαρύτητας 

1 . 

Κριτήρια λειτουργίας 

1.1 

Αριθμός απασχολούμενου 
προσωπικού 

2-10 

20% 

1.2 

Έτη λειτουργίας 

2-10 

15% 

1.3 

Ενίσχυση της ισότητας των δύο 
φύλων 

1-10 

15% 

2. 

Κριτήρια χωροθέτησης 

2.1 

Απόσταση από έδρα Νομού 

1-10 

10% 

2.2 

Εγκατάσταση σε ορεινή, 
μειονεκτική και νησιωτική 
περιοχή 

1-10 

15% 

3. 

Κριτήρια επένδυσης 

3.1 

Διάρκεια έργου 

2-10 

25% 


2. Η κλίμακα βαθμολόγησης των επιμέρους κριτηρίων 
υπαγωγής, έχει ως εξής: 

Κριτήριο 1: Λειτουργία 

Υποκριτήριο 1.1: Αριθμός απασχολούμενου προσωπι¬ 
κού 


Αριθμός απασχολουμένων 

Βαθμολογία 

2 

2 

3 

3 

4 

4 

5 

5 

6 

6 

7 

7 

8 

8 

9 

9 

10 

10 


Υποκριτήριο 1.2: Έτη λειτουργίας 


Διάρκεια λειτουργίας επιχείρησης (ημέρες) 

Βαθμολογία 

Από 

έως 


547 (1.5 έτη) 

10 

547+ 

730 (2.0 έτη) 

9 

730+ 

912 (2.5 έτη) 

8 

912+ 

1.095 (3.0 έτη) 

7 

1.095+ 

1.277 (3.5 έτη) 

6 

1.277+ 

1.460 (4.0 έτη) 

5 

1.460+ 

1.642 (4.5 έτη) 

4 

1.642+ 

1.825 (5.0 έτη) 

3 

1.825+ 


2 


Υποκριτήριο 1.3: Ενίσχυση της ισότηταςτων δύο φύλων 


Απασχολούμενες γυναίκες ως ποσοστό των 
εργαζόμενων 

Βαθμολογία 

Από 

έως 


0% 

0 

0%+ 

15% 

2 

15%+ 

30% 

4 

30%+ 

40% 

6 

40%+ 

50% 

8 

50%+ 


10 


Κριτήριο 2: Χωροθέτηση 

Υποκριτήριο 2.1: Απόσταση από έδρα Νομού 


Απόσταση από την έδρα του Νομού (σε χλμ.) 

Βαθμολογία 

Από | έως 

Η επιχείρηση εδρεύει στην πρωτεύουσα του Νομού 

2 

0+ 

20 

4 

20+ 

50 

6 

50+ 


8 

Ανάμεσα στην έδρα του Νομού και στην έδρα της 
επιχείρησης παρεμβάλλεται θαλάσσια οδός 

10 


Υποκριτήριο 2.2: Εγκατάσταση σε ορεινή, μειονεκτική 
και νησιωτική περιοχή 


Η έδρα της επιχείρησης βρίσκεται σε 

Βαθμολογία 

Ορεινό Δήμο ή Κοινότητα 

10 

Μειονεκτική περιοχή 

8 

Περιοχή που επηρεάζεται από ειδικά μειονεκτήματα 

6 

Άλλη περιοχή 

2 

Κριτήριο 3: Διάρκεια Έργου 
Υποκριτήριο 3.1: Διάρκεια Έργου 


Ημερομηνία ολοκλήρωσης επένδυσης (αριθμός 
ημερών πριν την καταληκτική ημερομηνία 
λήξης των έργων της παραγράφου 1 του 
άρθρου 5 της παρούσας) 

Βαθμολογία 

Από 

έως 


90 ημέρες 

10 

89 ημέρες 

60 ημέρες 

8 

59 ημέρες 

30 ημέρες 

4 

29 ημέρες 

καταληκτική ημερομηνία 
λήξης των έργων 

0 


3. Η αξιολόγηση των προτάσεων θα πραγματοποιηθεί 
σε δύο στάδια: 

3.1 Α' στάδιο: Ηλεκτρονική Αξιολόγηση. Το σύνολο των 
προτάσεων που θα υποβληθούν εμπρόθεσμα, θα αξιολο¬ 
γηθούν με βάση το βαθμό κάλυψης εκάστου κριτηρίου 
αξιολόγησης και θα ταξινομηθούν, ανά Διοικητική Περι¬ 
φέρεια, σε φθίνουσα σειρά σύμφωνα με την τελική τους 
βαθμολογία. 

3.2 Β' στάδιο: Αξιολόγηση απάτη Γνωμοδοτική Επιτρο¬ 
πή. Η Γνωμοδοτική Επιτροπή, η οποία συστήνεται σύμ¬ 
φωνα με όσα προβλέπονται στο άρθρο 6 της υπ’ αριθμ. 
ΔΙΔΚ/9.44/27183/23.12.2004 Απόφασης (ΦΕΚ 1968/Β), 
ανασκοπεί τα αποτελέσματα του Α’ Σταδίου Αξιολόγησης 
και συντάσσει πίνακες προτάσεων με τελικές βαθμολο¬ 
γίες, ταξινομημένες με φθίνουσα βαθμολογική σειρά ανά 
Διοικητική Περιφέρεια. Επακόλουθα, προτείνει προς 
ένταξη το σύνολο των προτάσεων, για το οποίο επαρκεί ο 
διαθέσιμος προϋπολογισμός ανά Διοικητική Περιφέρεια 
με βάση τη σειρά βαθμολογίας. 

Άρθρο 9 

Ένταξη Έργων στη Δράση 

1. Οι εισηγήσεις της Γνωμοδοτικής Επιτροπής της πα¬ 
ραγράφου 3 του άρθρου 8 διαβιβάζονται στο Διοικητικό 
Συμβούλιο της «Κοινωνία της Πληροφορίας Α.Ε.» ή στο 
εξουσιοδοτημένο προς τούτο από το Διοικητικό Συμβού¬ 
λιο όργανο της «Κοινωνία της Πληροφορίας Α.Ε.», το 
οποίο με Απόφασή του εντάσσει τα έργα στη Δράση. 

2. Μετά την έκδοση της Απόφασης Ένταξης, ενημερώ¬ 
νονται όλες οι ενδιαφερόμενες επιχειρήσεις, για το απο¬ 
τέλεσμα της αξιολόγησης της πρότασής τους. 

3. Οι επιλέξιμες προτάσεις που αξιολογήθηκαν θετικά, 
αλλά βάσει της βαθμολογικής τους σειράς δεν είναι δυ¬ 
νατό να χρηματοδοτηθούν λόγω μη επάρκειας του διατι¬ 
θέμενου προϋπολογισμού ανά Διοικητική Περιφέρεια, 
κατατάσσονται στην ειδική κατηγορία «Επιλαχουσών 
Προτάσεων» και δύνανται νατύχουν χρηματοδότησης με 
νεότερες Αποφάσεις της «Κοινωνία της Πληροφορίας 
Α.Ε.», σε περίπτωση εξεύρεσης των σχετικών κονδυλίων. 

Άρθρο 10 

Αιτήσεις Επανεξέτασης 

1. Κάθε επιχείρηση έχει το δικαίωμα υποβολής αίτησης 
επανεξέτασης εντός διαστήματος 20 ημερολογιακών 
ημερών από την Έκδοση της Απόφασης Ένταξης των 
εγκεκριμένων έργων στη Δράση, αποστέλλοντας σχετική 
επιστολή προς την «Κοινωνία της Πληροφορίας Α.Ε.». 

2. Τα θέματα που αφορούν στην υποβολή των αιτήσεων 
επανεξέτασης εκ μέρους των επιχειρήσεων, καθώς και 
στην αξιολόγηση και τυχόν λήψη κατάλληλων διορθωτι¬ 
κών ενεργειών εκ μέρους της «Κοινωνία της Πληροφο¬ 


ρίας Α.Ε.» σε περίπτωση που αυτό κριθεί σκόπιμο, δύνα- 
ται να εξειδικευτούν στους Οδηγούς της παραγράφου 1 
του άρθρου 15 της παρούσας. 

3. Στην περίπτωση που οι διορθωτικές ενέργειες αφο¬ 
ρούν σε ένταξη αρχικά απορριφθείσας ή επιλαχούσας 
πρότασης και δεν υπάρχουν προς στιγμήν διαθέσιμα κον¬ 
δύλια, οι συγκεκριμένες προτάσεις κατατάσσονται στην 
αρχή της λίστας «Επιλαχουσών Προτάσεων». 

ΜΕΡΟΣ Δ: ΥΛΟΠΟΙΗΣΗ ΕΝΙΣΧΥΟΜΕΝΩΝ ΕΡΓΩΝ 

Άρθρο 11 
Δικαιολογητικά 

1. Μετά την έκδοση της Απόφασης Ένταξης των εγκε¬ 
κριμένων προτάσεων στη Δράση, σύμφωνα με τα οριζό¬ 
μενα στο άρθρο 9 της παρούσας, οι επιχειρήσεις που 
έχουν καταστεί δικαιούχοι των ενισχύσεων θα κληθούν 
από την «Κοινωνία της Πληροφορίας Α.Ε.» για την προ¬ 
σκόμιση των απαραίτητων Δικαιολογητικών Συμμετοχής, 
τα οποία θα εξειδικευτούν στους Οδηγούς της παραγρά¬ 
φου 1 του άρθρου 15 της παρούσας. 

2. Σε περίπτωση που, κατά τον έλεγχο των Δικαιολογη- 
τικών Συμμετοχής διαπιστωθεί ότι δεν καλύπτονται τα 
κριτήρια επιλεξιμότητας από την επιχείρηση, τότε κινού¬ 
νται οι διαδικασίες για την απένταξή της από τη Δράση. Τα 
αρμόδια όργανα της «Κοινωνία της Πληροφορίας Α.Ε.» 
ως Τελικού Δικαιούχου της Δράσης, αποφαίνονται επίσης 
για τις απαραίτητες διοικητικές ενέργειες στις περιπτώ¬ 
σεις που κατά τον έλεγχο των Δικαιολογητικών Συμμετο¬ 
χής διαπιστωθεί ασυμφωνία με τα στοιχεία που έχει δη¬ 
λώσει η επιχείρηση στην Ηλεκτρονική Φόρμα Πρότασης 
και στην Αίτηση Συμμετοχής και τα οποία επιδρούν: 

• στη βαθμολόγηση των κριτηρίων αξιολόγησης και 
κατ’ επέκταση 

• στη σειρά κατάταξης της επιχείρησης. 

Άρθρο 12 

Υλοποίηση Επένδυσης - Τεκμηρίωση Φυσικού και 
Οικονομικού Αντικειμένου 

1. Οι επιχειρήσεις - δικαιούχοι της ενίσχυσης είναι εξ 
ολοκλήρου υπεύθυνοι, για την παρακολούθηση και δια¬ 
σφάλιση της προόδου του έργου τους, την ορθή τήρηση 
των χρονοδιαγραμμάτων και των λοιπών όρων της από¬ 
φασης ένταξης στη Δράση και την ολοκλήρωση του φυ¬ 
σικού και οικονομικού αντικειμένου με βάση τα εγκεκρι¬ 
μένα χαρακτηριστικά και περιορισμούς. 

2. Κατά το διάστημα εξέλιξης του έργου τους οι επιχει¬ 
ρήσεις θα πρέπει να παρέχουν οποιαδήποτε πληροφορία 
καταστεί αναγκαία προς την «Κοινωνία της Πληροφορίας 
Α.Ε.» σχετικά με το ενισχυόμενο έργο τους, με τη μορφή 
αναφορών ή παροχής συγκεκριμένων στοιχείων. Μη 
ανταπόκριση σε αίτημαλήψης στοιχείωνπου απαιτούνται 
από τα αρμόδια - διαχειριστικά όργανα, σύμφωνα με όσα 
προβλέπονται στην παρούσα και δύναται να εξειδικευ¬ 
τούν στους Οδηγούς της παραγράφου 1 του άρθρου 15 
της παρούσας, ενδέχεται να οδηγήσει στην απένταξή της 
επιχείρησης από τη Δράση. 

3. Στο πλαίσιο της Δράσης δεν γίνονται αποδεκτά αιτή¬ 
ματα τροποποίησης, που να αφορούν σε μεταβολή του 
εγκεκριμένου προϋπολογισμού, σε παράταση της διάρ¬ 
κειας υλοποίησης του έργου, σε υπέρβαση των επιμέ- 
ρους ορίων ανά κατηγορία δαπάνης, σε μεταβολή του 
Φυσικού Αντικειμένου του έργου καθώς και κάθε αίτημα 

που έρχεται σε αντίθεση με όσα ορίζονται στην παρούσα 
και εξειδικεύονται στους Οδηγούς της παραγράφου 1 
του άρθρου 15 της παρούσας. 

4. Οι επιχειρήσεις - δικαιούχοι της ενίσχυσης θα πρέπει 
να τηρούν κάθε στοιχείο που τεκμηριώνει την ορθή υλο¬ 
ποίηση του έργου τους. Για τον επιτυχή έλεγχο (πιστο¬ 
ποίηση) του Φυσικού και Οικονομικού αντικειμένου κάθε 
ενισχυόμενου έργου και κατ’ επέκταση για την ταχεία κα¬ 
ταβολή της επιχορήγησης, θα πρέπει να είναι διαθέσιμο 
από την επιχείρηση επαρκές τεκμηριωτικό υλικό τόσο για 
το σύνολο των ποσοτικών στοιχείων (υλικών και άυλων), 
όσο και για το σύνολο των δαπανών που περιλαμβάνονται 
στο εγκεκριμένο έργο. 

Άρθρο 13 

Παρακολούθηση - Έλεγχος - Πιστοποίηση Φυσικού και 
Οικονομικού Αντικειμένου Ενισχυόμενων Έργων 

1. Η επιχείρηση - δικαιούχος της ενίσχυσης, θα πρέπει 
να υποβάλλει Έκθεση Ολοκλήρωσης εκτελεσθέντος Φυ¬ 
σικού και Οικονομικού αντικειμένου προς την «Κοινωνία 
της Πληροφορίας Α.Ε.», το αργότερο μέχρι την εγκεκρι¬ 
μένη ημερομηνία ολοκλήρωσης του ενισχυόμενου έργου 
που αναφέρεται στη σχετική Απόφαση Ένταξης. 

2. Η Έκθεση ολοκλήρωσης του έργου περιλαμβάνει συ¬ 
νοπτική τεκμηρίωση του εκτελεσθέντος έργου και ταυτό¬ 
χρονα αποτελεί την αίτηση για ενεργοποίηση των διαδι¬ 
κασιών τεχνικής - οικονομικής πιστοποίησης και της κα¬ 
ταβολής της αναλογούσας επιχορήγησης. 

3. Οι διαδικασίες ελέγχου και πιστοποίησης των εγκε¬ 
κριμένων έργων, υλοποιούνται σύμφωνα με τις διαδικα¬ 
σίες της «Κοινωνίατης Πληροφορίας ΑΈ.» ως Τελικού Δι¬ 
καιούχου της Δράσης, οι οποίες θα μνημονεύονται στους 
Οδηγούς της παραγράφου 1 του άρθρου 15 της παρού¬ 
σας. 

Άρθρο 14 

Καταβολή Επιχορήγησης 

1. Για την ενεργοποίηση της διαδικασίας καταβολής της 
επιχορήγησης θα πρέπει να έχει υποβληθεί εμπρόθεσμα 
και ορθά η Έκθεση Ολοκλήρωσης απάτην επιχείρηση, να 
έχει πραγματοποιηθεί η πιστοποίηση του ενισχυόμενου 
έργου σύμφωνα με τις διαδικασίες του άρθρου 13 της πα¬ 
ρούσας και να υπάρχουν οι αντίστοιχες διαθέσιμες πι¬ 
στώσεις από τον κρατικό προϋπολογισμό. 

2. Γ ια την είσπραξη της Δημόσιας Χρηματοδότησης η 
επιχείρηση θα πρέπει να προσκομίσει τουλάχιστον αθεώ¬ 
ρητο τιμολόγιο επιχορηγήσεων (παραγρ. 3 του άρθρου 
12του π.δ. 186/26.5.1992). 

Άρθρο 15 
Τελικές διατάξεις 

1. Επιμέρους διαδικαστικά ζητήματα σχετικά με την 
υποβολή και την αξιολόγηση των προτάσεων, την παρα¬ 
κολούθηση της υλοποίησης των ενισχυόμενων έργων και 
την καταβολή των επιχορηγήσεων στους δικαιούχους αυ¬ 
τών, δύναται να εξειδικευτούν σε Οδηγούς Υποβολής, 
Αξιολόγησης και Υλοποίησης που μπορεί να εκδόσει η 
Κοινωνία της Πληροφορίας Α.Ε., ως Τελικός Δικαιούχος 
της Δράσης, σύμφωνα με την υπ’ αριθμ. ΔΙΔΚ/9.44/ 
27183/23.12.2004 Κοινή Υπουργική Απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών (ΦΕΚ1968/Β/31.12.2004) 
και τα προβλεπόμενα στην Προγραμματική Συμφωνία με 
τον Κύριο του έργου, Υπουργείο Εσωτερικών, Δημόσιας 
Διοίκησης και Αποκέντρωσης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 30284 (2) 

Καθιέρωση υπερωριακής εργασίας για υπαλλήλους του 
Υπουργείου Δημόσιας Τάξης που έχουν διατεθεί για 
την προσωπική ασφάλεια της Δημάρχου Αθηναίων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/23.12.2003 
(ΦΕΚ Α'297). 

2. Το υπ’ αριθμ. 76398/13.6.2005 έγγραφο του Δήμου 
Αθηναίων, σχετικά με την καθιέρωση υπερωριακής εργα¬ 
σίας σε δεκατρείς (13) αστυνομικούς υπαλλήλους. 

3. Τις υπ’ αριθμ. 6740/5-418471/5.10.1999, 6740/5- 
441271/20.3.2000, 6740/5-534451/16.1.2003, 3001/4/ 
231-πβ/22.1.2003, 226939/4/2/2-α/26.3.2003, 6001/9/ 
819/-Α/7/4/2004, 6740/5/464670/22.4.2004 διαταγές με 
τις οποίες διατέθηκαν οι ανωτέρω, για την προσωπική 
ασφάλεια της Δημάρχου Αθηναίων. 

4. Το γεγονός ότι από τις διατάξεις της απόφασης προ- 
καλείται δαπάνη ύψους 45.500 ευρώ περίπου, η οποία θα 
καλυφθεί από τον προϋπολογισμό του Δήμου Αθηναίων. 

5. Την υπ’ αριθμ. ΔΙΔΚ/Φ. 1/2/6139/24.3.2004 (ΦΕΚ 
527/Β/24.3.2004) κοινή απόφαση του Πρωθυπουργού και 
του Υπουργού Εσωτερικών Δημόσιας Διοίκησης και Απο¬ 
κέντρωσης «Ανάθεση αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης», αποφασίζουμε: 

Εγκρίνουμε, την καθιέρωση υπερωριακής εργασίας για 
το Β' εξάμηνο του έτους 2005 ως εξής: 

-Απογευματινή υπερωριακής εργασία εξήντα (60) ώρες 
μηνιαίως 

- Εργασία τις Κυριακές - Αργίες δεκαέξι (16) ώρες μηνι¬ 
αίως 

- Νυχτερινή εργασία καθημερινών ημερών δεκαέξι (16) 
ώρες μηνιαίως 

για κάθε έναν από τους δεκατρείς (13) αστυνομικούς 
υπαλλήλους που διατέθηκαν από το Υπουργείο Δημόσιας 
Τάξης για την προσωπική ασφάλεια της Δημάρχου Αθη¬ 
ναίων. 

Η απόφαση αυτή που ισχύει ένα μήνα πριν από την ημε¬ 
ρομηνία δημοσίευσηςτης, να δημοσιευθεί στην Εφημερί¬ 
δα της Κυβερνήσεως. 

Αθήνα, 28 Ιουνίου 2005 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-*- 

Αριθμ. ΔΥ2α/Γ. Π 62220 (3) 

Αναγνώριση επιστημονικού περιοδικού. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το π.δ. 95/2000 «Οργανισμός του Υπουργείου Υγείας 

και Κοιν. Αλληλεγγύης» (ΦΕΚ 76/10.3.2000 τ.Α') όπως 
τροποποιήθηκε μεταγενέστερα. 

2. Τις διατάξεις της παρ.2 του άρθρου 1 του ν. 
2256/1994 «Συμβούλια κρίσης και επιλογής Ιατρικού και 
Οδοντιατρικού προσωπικού και άλλες διατάξεις» (ΦΕΚ 
196/Α/1994) με τις οποίες επανήλθαν σε ισχύ οι διατάξεις 
των παραγράφων 4 (εκτός της περίπτωσης δ') και 5 του 
άρθρου 27 του ν. 1397/1983 «Εθνικό Σύστημα Υγείας» 
(ΦΕΚ) 143/Α/1983). 

3. Τη γνώμη του Κεντρικού Συμβουλίου Υγείας (ΚΕΣΥ), 
όπως διατυπώνεται στην υπ’ αριθμ. 9986/31.5.2005 Από¬ 
φαση. 

4. Το γεγονός ότι, από τις διατάξεις αυτής της Απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Στα περιοδικά με Εθνική αναγνώριση στα οποία οι δη¬ 
μοσιευμένες εργασίες των γιατρών, αποτελούν κριτήριο 
συγκριτικής αξιολόγησης για την κατάληψη θέσης του 
κλάδου γιατρών Ε.Σ.Υ., προστίθεται και το περιοδικό, 
«ΗθΙΙθπιο ύουιηαΙ οί ΝυοΙοαΓ ΜθάίοίπΘ» Ι38Ν 1108-14030, 
που εκδίδεται από την Ελληνική Εταιρεία Πυρηνικής Ια¬ 
τρικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. ΥΠΠΟ/ΔΙΝΕΣΑΚ/44228/1145 (4) 

Χαρακτηρισμός ως μνημείου του κτιρίου φερόμενης ιδιο¬ 
κτησίας της οικογένειας Μαλικούτη, στην οδό Αγ. Αν- 
νης 115 στην περιοχή Αγ. Ιωάννη Ρέντη Αττικής. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του ν. 1558/1985 «Περί Κυβέρνησης 
και Κυβερνητικών Οργάνωνπου δημοσιεύθηκε στο Φ.Ε.Κ. 
137/Α/26.7.1985». 

β) του ν. 3028/2002 «Για την προστασία των Αρχαιοτή¬ 
των και εν γένειτης Πολιτιστικής Κληρονομιάς». 

γ) του ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης Φ.Ε.Κ. 61/Α/13.4.1992), 

δ) του π.δ. 191/2003 «Περί Οργανισμούτου ΥΠ.ΠΟ.». 

2. Την υπ’ αριθμ. 133/24.3.2004 Απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη» (ΦΕΚ 527/Β/ 
24.5.2004), όπως διορθώθηκε στο (ΦΕΚ558/Β/2.4.2004). 

3. Την εισήγηση της Διεύθυνσης Νεώτερης και Σύγχρο¬ 
νης Αρχιτεκτονικής Κληρονομιάς καθώς και τα λοιπά 
στοιχεία του φακέλου. 

1. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό 17/ 
25.5.2005, αποφασίζουμε: 

Χαρακτηρίζουμε ως μνημείο, σύμφωνα μετις διατάξεις 
του ν. 3028/2002, το κτίριο φερόμενης ιδιοκτησίας της οι¬ 
κογένειας Μαλικούτη, στην οδό Αγ. Αννης 115, στην πε¬ 
ριοχή Αγίου Ιωάννη Ρέντη Ν. Αττικής, διότι αποτελεί δείγ¬ 
μα αγροτικής εξοχικής κατοικίας μεγαλοαστικής οικογέ¬ 


νειας της αθηναϊκής κοινωνίας, του τέλους του 19ου αιώ¬ 
να. Είναι συνδεδεμένο με τη ζωή γνωστών Αθηναϊκών οι¬ 
κογενειών και είναι σημείο αναφοράς για τους κατοίκους 
της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθμ. ΥΠΠΟ/ΔΙΝΕΣΑΚ/44222/1144 (5) 

Χαρακτηρισμός ως μνημείου του κτιρίου του παλαιού Δη¬ 
μοτικού Σχολείου στο Δήμο Τυρού Ν. Αρκαδίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του ν. 1558/1985 «Περί Κυβέρνησης 
και Κυβερνητικών Οργάνων που δημοσιεύθηκε στο Φ.Ε.Κ. 
137/Α/26.7.1985». 

β) του ν. 3028/2002 «Για την προστασία των Αρχαιοτή¬ 
των και εν γένειτης Πολιτιστικής Κληρονομιάς», 

γ) του ν. 2039/1992 «Περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (ΦΕΚ61/Α/13.4.1992) 

δ) του π.δ. 191/2003 «Περί Οργανισμού του ΥΠΠΟ». 

2. Την υπ’ αριθμ. 133/24.3.2004 Απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό Φά¬ 
νη Π άλλη-Πετραλιά και στους Υφυπουργούς Γεώργιο 
Ορφανό και Πέτρο Τατούλη» (ΦΕΚ 527/Β/24.5.2004), 
όπως διορθώθηκε στο (ΦΕΚ 558/Β/2.4.2004). 

3. Την εισήγηση της Διεύθυνσης Νεώτερης και Σύγχρο¬ 
νης Αρχιτεκτονικής Κληρονομιάς καθώς και τα λοιπά 
στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 17/25.5.2005, απο¬ 
φασίζουμε: 

Χαρακτηρίζουμε ως μνημείο, σύμφωνα μετις διατάξεις 
του ν. 3028/2002, το κτίριο του παλαιού Δημοτικού Σχο¬ 
λείου στο Δήμο Τυρού Ν. Αρκαδίας, διότι αποτελεί χαρα¬ 
κτηριστικό δείγμα σχολικού κτιρίου της ελληνικής υπαί¬ 
θρου της τρίτης δεκαετίας του 20ου αιώνα και είναι στενά 
συνδεδεμένο με τις μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθμ. 36017/7548 (6) 

Συγκρότηση ομάδας εργασίας για τον έλεγχο των δικαιο- 
λογητικών καιτη διεκπεραίωση των διαδικασιών οικονο¬ 
μικής ενίσχυσης αντικατάστασης Ε.Δ.Χ. αυτοκινήτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του ν.δ. 638/1970 «Περί ιατρικής εξετάσεωςτων οδη¬ 
γών αυτοκινήτων κ.λπ.», άρθρο 2 (όπως τροποποιήθηκε 
και συμπληρώθηκε με τους νόμους 771/1978, 823/1978, 

1959/1991,2366/1995, 2465/1997, 2671/1998, 2801/2000 
και 2898/2001 και ισχύει σήμερα), 
β) Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις», 
γ) Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του ν. 2578/1998, 
όπως τροποποιήθηκε μετηνπαράγραφο 1 του άρθρου 10 
του ν. 2801 /2000 και το άρθρο 48 του ν. 2963/2001, 
δ) Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών», όπως τροποποιήθηκε με τα 
π.δ. 100/2002 και 59/2003 και ισχύει σήμερα, 
ε ) Της παραγράφου 5 του άρθρου 8 του ν. 3109/2003 
«Ρύθμιση θεμάτων επιβατηγών δημόσιας χρήσης αυτοκι¬ 
νήτων και άλλες διατάξεις», 
στ) Του άρθρου 17του ν. 3205/23.12.2003 «Μισθολογι- 
κές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» και 

ζ) Της παραγράφου 1 του άρθρου 19 του ν. 3254/2004 
«Ρύθμιση θεμάτων των Ολυμπιακών και Παραολυμπια- 
κών Αγώνων του 2004 και άλλες διατάξεις». 

2 Τις αποφάσεις με αριθμούς: 

α) 2/54376/Α0024/24.7.2000 κοινή υπουργική απόφαση 
των Υπουργών Οικονομικών και Μεταφορών και Επικοι¬ 
νωνιών «Διατήρηση του εκτός προϋπολογισμού ειδικού 
λογαριασμού υπ’ αριθμ. 541077 - 03 με τίτλο Εξετάσεις 
Ιατρικές Οδηγών (ΕΞ.Ι.Ο.)», 

β) Α - ΟΙΚ. 53647/3989/12.9.2003 (Β' 1326) κοινή υπουρ¬ 
γική απόφαση των Υπουργών Οικονομίας και Οικονομι¬ 
κών και Μεταφορών και Επικοινωνιών «Καθορισμός 
όρων, προϋποθέσεων, δικαιολογητικών, δικαιούχων, δια¬ 
δικασία χορήγησης της οικονομικής ενίσχυσης και του 
ύψους αυτής, για την αντικατάσταση επιβατηγών δημό¬ 
σιας χρήσης αυτοκινήτων ή εγκατάστασης και λειτουρ¬ 
γίας συστημάτων αυτοματοποιημένης διαχείρισης στό¬ 
λου εξυπηρέτησης επιβατών» και 
γ) 71936/16090/22.12.2004 του Υπουργού Μεταφορών 
και Επικοινωνιών «Έγκριση προϋπολογισμού Εσόδων - 
Εξόδων του ειδικού λογαριασμού του ν.δ. 638/1970, για 
το οικονομικό έτος 2005». 

3. Την εγκύκλιο υπ’ αριθμ. Α - 56025/4189/30.10.2003 
της Διεύθυνσης Επιβατικών Μεταφορών του Υπ. Μ. & Ε. 
προς όλες τις Υπηρεσίες Μεταφορών και Επικοινωνιών 
της Χώρας. 

4. Την ανάγκη συγκρότησης ειδικής ομάδας εργασίας, 
με έργο τον έλεγχο των δικαιολογητικών και τη διεκπε¬ 
ραίωση των διαδικασιών οικονομικής ενίσχυσης, σε βά¬ 
ρος των πιστώσεων του ειδικού λογαριασμού υπ’ αριθμ. 
541077 - 03 του Υπουργείου μας, τεσσάρων χιλιάδων πε- 
ντακοσίων (4.500) περίπου φυσικών προσώπων, που αντι¬ 
κατέστησαν τα επιβατηγό δημόσιας χρήσης σχήματά 
τους, με οχήματα που τέθηκαν για πρώτη φορά σε κυκλο¬ 
φορία, ως καινούργια, αποφασίζουμε: 

1. Συγκροτούμε εξαμελή ομάδα εργασίας, αποτελού- 
μενη από τους παρακάτω υπαλλήλους του Υπ. Μ. &Ε.: 

α) Γεώργιο Τασιολάμπρο, ως Συντονιστή, 

β) Ευάγγελο Λαγό, 

γ) Ευαγγελία Κατσαρού, 

δ) Χρήστο Λυμπερόπουλο, 

ε) Νικόλαο Λιακατσίδα και 

στ) Εμμανουήλ Μουτσόπουλο. 

2. Έργο της παραπάνω ομάδας εργασίας είναι ο έλεγ¬ 


χος των δικαιολογητικών και η διεκπεραίωση των διαδι¬ 
κασιών οικονομικής ενίσχυσης, σε βάρος των πιστώσεων 
του ειδικού λογαριασμού υπ’ αριθμ. 541077 - 03 του 
Υπουργείου μας, τεσσάρων χιλιάδων πεντακοσίων 4.500 
περίπου φυσικών προσώπων, που αντικατέστησαν τα επι¬ 
βατηγό δημόσιας χρήσης οχήματάτους, με οχήματα που 
τέθηκαν για πρώτη φορά σε κυκλοφορία, ως καινούργια. 

3. Το έργο της ομάδας εργασίας θα αρχίσει την ημερο¬ 
μηνία δημοσίευσης της παρούσας απόφασης στην Εφη¬ 
μερίδα της Κυβερνήσεως και θα περατωθεί το αργότερο 
σε χρονικό διάστημα τριών (3) μηνών. 

4. Το έργο της παραπάνω ομάδας εργασίας θα παρέχε¬ 
ται εκτός του κανονικού ωραρίου εργασίας των δημοσίων 
υπαλλήλων - μελών της ομάδας εργασίας. 

5. Η αμοιβή των μελών της παραπάνω ομάδας εργασίας 
θα καθορισθεί με κοινή απόφαση του Γ ενικού Γ ραμματέα 
Δημοσιονομικής Πολιτικής του Υπουργείου Οικονομίας 
και Οικονομικών και του Γενικού Γραμματέα του Υπουρ¬ 
γείου Μεταφορών και Επικοινωνιών και θα βαρύνει τις πι¬ 
στώσεις του προϋπολογισμού εξόδων του ειδικού λογα¬ 
ριασμού αριθμ. 541077-03 (που τηρείτο Υπ. Μ. & Ε. στην 
Ε. Τ. Ε.). Η παραπάνω αποζημίωση θα καταβληθεί στα μέ¬ 
λη της ομάδας εργασίας, μετά την περάτωση του έργου 
της, η οποία θα πιστοποιηθεί με βεβαίωση της Διευθύ¬ 
ντριας Οικονομικών Υπηρεσιώντου Υπουργείου Μεταφο¬ 
ρών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 29 Ιουνίου 2005 

Ο ΥΠΟΥΡΓΟΣ 

ΜΙΧΑΛΗΣΚ. ΛΙΑΠΗΣ 
-*- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. ΔΥ1δ/13953/23.3.2005 απόφαση του 
Υπουργού Υγείας και Κοινωνικής Αλληλεγγύης, που δημο- 
σιεύθηκε στο ΦΕΚ 411/31.3.2005 τ. Β’ σχετικά με Συγκρό¬ 
τηση του Τρίτου Περιφερειακού Συμβουλίου Επιλογής και 
Αξιολόγησης των Επιμελητών Α' και Β' Ιατρών Ε.Σ.Υ. διορ¬ 
θώνεται στην ειδικότητα της Παθολογικής Ογκολογίας το 
όνομα της αναπληρώτριας γραμματέως Μαντούδη Θεο¬ 
δοσίας από το εσφαλμένα αναγραφόμενο «...με αναπλη¬ 
ρωτή της τον Μαντούδη Θεοδόσιο...» στο ορθό «... με ανα- 
πληρώτριάτηςτην Μαντούδη Θεοδοσία...». 

(Από τη Δ/νση Προσωπικού του Υπουργείου Υγείας και 

Κοιν. Αλληλεγγύης) 

-♦- 

Στην υπ’ αριθμ. ΔΥ1 δ/7968/ 14.2.2005 απόφαση του 
Υπουργού Υγείας και Κοινωνικής Αλληλεγγύης, που δη- 
μοσιεύθηκε στο ΦΕΚ 233/22.2.2005 τ. Β' σχετικά με Συ¬ 
γκρότηση του Τρίτου Περιφερειακού Συμβουλίου Επιλο¬ 
γής και Αξιολόγησης των Επιμελητών Α' και Β' Ιατρών 
Ε.Σ.Υ. διορθώνεται στις ειδικότητες: α) Μονάδα Εντατι¬ 
κής Θεραπείας (Μ.Ε.Θ.), β) Ορθοπαιδική γ) Παθολογία 
και δ) Χειρουργική το όνομα της αναπληρώτριας γραμ¬ 
ματέως Μαντούδη Θεοδοσίας από το εσφαλμένα ανα¬ 
γραφόμενο «...με αναπληρωτή της τον Μαντούδη Θεοδό¬ 
ση ...» στο ορθό «... με αναπληρώτριάτηςτην Μαντούδη 
Θεοδοσία...». 

(Από τη Δ/νση Προσωπικού του Υπουργείου Υγείας και 

Κοιν. Αλληλεγγύης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




